หุ้นสหรัฐบวกอย่างแรง เพิ่มขึ้น 254.75 จุด
ดัชนีหุ้นดาวโจนส์ ปิดที่ 10,269.47 จุด เพิ่มขึ้น 254.75 จุด ด้าน แนสแดค ปิดที่ 2,176.84 จุด&nbsp;
2 ก.ย. 2553

ดัชนีหุ้นดาวโจนส์ ปิดที่ 10,269.47 จุด เพิ่มขึ้น 254.75 จุด ด้าน แนสแดค ปิดที่ 2,176.84 จุด  
ข้อมูลภาคการผลิตอันสดใสทั้งในสหรัฐฯและจีน ช่วยให้วอลล์สตรีทวานนี้ ปิดบวกอย่างแรง หลังนักลงทุนบรรเทาความกังวลต่อสถานะการฟื้นตัวของเศรษฐกิจโลก
ดัชนีหุ้นดาวโจนส์ เพิ่มขึ้น 254.75 จุด (2.54 เปอร์เซ็นต์) ปิดที่ 10,269.47 จุด แนสแดค เพิ่มขึ้น 62.81 จุด (2.97 เปอร์เซ็นต์) ปิดที่ 2,176.84 จุด เอสแอนด์พี เพิ่มขึ้น 30.96 จุด (2.95 เปอร์เซ็นต์) ปิดที่ 1,080.29 จุด
ด้านราคาน้ำมันวานนี้ ปิดในแดนบวก หลังได้ปัจจัยหนุนจากข้อมูลอันแข็งแกร่งภาคการผลิตของสหรัฐฯกับจีน 2 ชาติผู้บริโภคพลังงานรายใหญ่ที่สุดของโลก
สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนตุลาคม เพิ่มขึ้น 1.99 ดอลลาร์ ปิดที่ 73.91 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.71 ดอลลาร์ ปิดที่ 76.35 ดอลลาร์ต่อบาร์เรล